ไทยพาณิชย์ดูดพ่อแม่ คลอดกรมธรรม์ลูกรัก
แบงก์ไทยพาณิชย์จับกลุ่มพ่อแม่ ขายประกันคุ้มครองเด็ก วางแผนเพื่อการศึกษา
10 ก.พ. 2555

แบงก์ไทยพาณิชย์จับกลุ่มพ่อแม่ ขายประกันคุ้มครองเด็ก วางแผนเพื่อการศึกษา
นายสมิทธ์ พนมยงค์ ผู้ช่วยผู้จัดการใหญ่ สายเงินฝากและการลงทุน ธนาคารไทยพาณิชย์ เปิดเผยว่า ธนาคารได้เปิดขายชุดผลิตภัณฑ์ประกันเพื่อลูกรักใหม่ เป็นประกันชีวิต Education+ และประกันภัย PA Happy Kids เพื่อวางแผนการศึกษาในอนาคต และในกรณีที่ลูกต้องรักษาตัวจากอุบัติเหตุและโรคภัย หรือกรณีเกิดเหตุการณ์ไม่คาดฝัน ลูกจะได้รับมรดกถึง 2 เท่าของทุนประกันภัยทันที โดยลูกยังคงได้รับผลประโยชน์เงินคืนและความคุ้มครองชีวิตจากกรมธรรม์เช่นเดิม เพื่อเป็นทุนการศึกษาในอนาคต 
ทั้งนี้ คาดว่าผลิตภัณฑ์นี้จะได้รับการตอบรับจากตลาดเป็นอย่างดี โดยปีนี้ตั้งเป้าหาลูกค้ารายใหม่ให้ได้มากกว่า 2 หมื่นราย หรือมีเบี้ยรวมประมาณ 500 ล้านบาท
ไทยพาณิชย์ร่วมสนับสนุนความมั่นคงของสถาบันครอบครัว 
ออกชุดประกัน เพื่อลูกรัก ให้ความคุ้มครองแบบจัดเต็ม
ธนาคารไทยพาณิชย์เพิ่มความมั่นใจให้สถาบันครอบครัว แบ่งเบาความกังวลของพ่อ แม่ ต่อเหตุการณ์ไม่คาดฝันในอนาคต เสนอชุดผลิตภัณฑ์ประกันเพื่อลูกรัก ประกอบด้วย ประกันชีวิต Education+ และ ประกันภัย PA Happy Kids เติมเต็มความมั่นคงให้แก่อนาคตของลูก ทั้งด้านการศึกษาและยามเจ็บป่วย เพื่อให้มั่นใจว่าลูกจะได้รับการศึกษาถึงเป้าหมายอย่างไร้กังวล พร้อมคุ้มครองครอบคลุมอุบัติเหตุ และโรคที่เด็กมักเป็นบ่อย พิเศษมอบมรดกสูงถึง 2 เท่าของทุนประกันชีวิต ในกรณีเกิดเหตุการณ์ไม่คาดฝันกับผู้ชำระเบี้ย เริ่มเปิดขายในวันแห่งความรัก 14 กุมภาพันธ์นี้เป็นต้นไป ที่ธนาคารไทยพาณิชย์ทุกสาขา
นายสมิทธ์ พนมยงค์ ผู้ช่วยผู้จัดการใหญ่ สายเงินฝากและการลงทุน ธนาคารไทยพาณิชย์ กล่าวว่า “ธนาคารเล็งเห็นความสำคัญของสถาบันครอบครัวและต้องการตอบโจทย์ความห่วงใยที่พ่อแม่มีความกังวลกับลูก จึงเสนอชุดผลิตภัณฑ์ประกันเพื่อลูกรัก ประกันชีวิต Education+ และ ประกันภัย PA Happy Kids เพื่อเพิ่มความอุ่นใจทั้งในด้านอนาคตการศึกษาและในยามที่ลูกต้องรักษาตัวจากอุบัติเหตุและโรคภัย หรือ กรณีหากเกิดเหตุการณ์ไม่คาดฝัน ลูกจะได้รับมรดกถึง 2 เท่าของทุนประกันภัยทันที และลูกยังคงได้รับผลประโยชน์เงินคืนและความคุ้มครองชีวิตจากกรรมธรรม์เช่นเดิมเพื่อเป็นทุนการศึกษาต่อไปในอนาคต ทั้งนี้ คาดว่าผลิตภัณฑ์นี้จะได้รับการตอบรับเป็นอย่างดีในปีนี้ โดยตั้งเป้าลูกค้ารายใหม่ไม่น้อยกว่า 2 หมื่นราย หรือคิดเป็นเบี้ยประกันรวมกว่า 500 ล้านบาท” 
สำหรับแบบ Education+ จะให้ความระกันเพื่อลูกรัก เป็นผลิตภัณฑ์ประกันชีวิตที่มอบความมั่นใจในอนาคตการศึกษาลูกให้สำเร็จตามเป้าหมาย เตรียมพร้อมเพื่ออนาคตที่สดใส เหมาะสำหรับการวางแผนการศึกษาให้ลูก โดยคุ้มครองลูกตั้งแต่อายุ 1 เดือน22 ปี ชำระเบี้ยถึงอายุ 14 ปี รับเงินคืนเมื่ออายุ 15-22 ปี ทุกปี ปีละ 15% ของทุนประกัน และเมื่อครบสัญญาจะได้รับเงินเป็นจำนวนถึง2 เท่าของทุนประกัน ในการเริ่มต้นชีวิตหลังจากลูกจบการศึกษา และที่พิเศษสุด คือ หากกรณีเกิดเหตุไม่คาดฝันกับพ่อแม่ นอกจากลูกจะไม่ต้องชำระเบี้ยส่วนที่เหลือต่อแล้ว ลูกยังได้รับเงินมรดกทันทีเป็นจำนวนสูงถึง 2 เท่าของทุนประกันภัย มีเบี้ยเริ่มต้นเดือนละ 2,000 กว่าบาท
แบบ PA Happy Kids ให้ความคุ้มครองเรื่องค่ารักษาพยาบาลเนื่องจากอุบัติเหตุ สามารถใช้สิทธิ์รักษาพยาบาลในโรงพยาบาลเครือข่ายชั้นนำกว่า 270 แห่ง ทั่วประเทศโดยไม่ต้องสำรองจ่าย รวมถึงได้รับเงินช่วยเหลือรายวันกรณีนอนโรงพยาบาลจากการเจ็บป่วยด้วยโรคเด็กทั่วไปคุ้มครองตั้งแต่อายุ 1-15 ปี ชำระเบี้ย 3,400 บาทต่อปี